ડોનાલ્ડ ટ્રમ્પને પણ ખબર છે અને વૈશ્વિક સમુદાય પણ જાણે છે કે, જ્યાં સુધી ચીન નોર્થ કોરિયાને મદદ કરી રહ્યું છે ત્યાં સુધી નોર્થ કોરિયા પર હુમલો કરવો અમેરિકા માટે શક્ય નથી. એ વાત પણ સાચી છે કે, જો ચીન સહકાર આપે તો યુદ્ધ વિના જ નોર્થ કોરિયાનો મુદ્દો ઉકેલી શકાય તેમ છે. અને એટલા માટે જ અમેરિકા પણ ચીનને આ બાબતે મનાવવા પ્રયાસ કરી રહ્યું છે. જોકે ચીન હજી ‘થોભો અને રાહ જુઓ’ની નીતિ અપનાવી રહ્યું છે.